**PAPILDOMŲ / NENUMATYTŲ IR NEVYKDOMŲ DARBŲ APTARIMO**

**AKTAS**

***TP bylos žymuo: HEIMA\_A233\_TP\_SK; HEIMA\_A233\_TP\_SA***

**2024 m. liepos mėn.**

Panevėžio miesto savivaldybės administracija (toliau – „Užsakovas“) įgyvendina projektą „Panevėžio daugiafunkcio sporto ir sveikatos centro „Aukštaitija“ Panevėžyje, A. Jakšto g. 1, rekonstravimas“ iš dalies finansuojamą valstybės biudžeto lėšomis.

AB „Panevėžio statybos trestas“ (toliau – „Rangovas“) įsipareigojo (2022 m. rugsėjo 19 d. rangos sutartis Nr. 22-2325) parengti darbo projektą, atlikti Panevėžio daugiafunkcinio sporto ir sveikatingumo centro „Aukštaitija“, A. Jakšto g. 1, Panevėžyje, rekonstravimo ir kitus statybos darbus pagal techninį projektą „Panevėžio daugiafunkcinio sporto ir sveikatinimo centro „Aukštaitija“, A. Jakšto g. 1, rekonstravimo projektas“ Nr. A233\_TP.

Statybos dalyvių atstovai:

Rangovo atstovai: Igoris Svetenko - AB „Panevėžio statybos trestas“ projekto vadovas, Valdas Bajarūnas statinio AB „Panevėžio statybos trestas“ statinio statybos vadovas; Marijus Ponomariovas - AB „Panevėžio statybos trestas“ projektavimo biuro „PST projektai“ atstovas, statinio darbo projekto vadovas (tekste - DP PV).

Techninio projekto autorių atstovas: Tomas Vaičiulis – architektas, Studija „Heima“ įgaliotas mažosios bendrijos narys.

Projekto vykdymo priežiūra: Jokūbas Fišeris – projekto vykdymo priežiūros vadovas (tekste – PVP PV).

Statinio statybos techninė priežiūros atstovas: Rimas Petraitis – statinio statybos techninis prižiūrėtojas.

Užsakovo atstovas: Tadas Stanikūnas – projekto vadovas.

Projekto vadovas (Užsakovo atstovas) pasiūlė apibendrintai aptarti darbų kiekių pokyčius susijusius su išorės sienų daugiasluoksnių plokščių montavimu bei stogo šiltinamosios izoliacijos ir vieno sluoksnio PVC stogo dangos įrengimu pagal detalę STD.3. Taip pat priminė, kad statybų laikotarpiu šie sprendimai buvo priimti, bendradarbiaujant visiems statybos dalyviams, pasitarimų metu. Papildomai atkreipė dėmesį, kad įforminus/aptarus pakeitimus, sutarties kaina koreguojama nevykdomų/papildomai vykdomų darbų sumomis, sudarant susitarimą dėl sutarties kainos koregavimo, patikslinant įkainotos veiklos sąraše nurodytas sumas.Išorės sienų daugiasluoksnių plokščių montavimas bei stogo šiltinamosios izoliacijos, vieno sluoksnio PVC stogo dangos įrengimas yra įvertintas Sutarties priedo Nr. 2 Įkainotos veiklos sąrašo 1.1 punkte „Darbai numatyti techninio projekto dalyse (TP bylos žymuo): HEIMA\_A233\_TP\_BD; HEIMA\_A233\_TP\_SP; HEIMA\_A233\_TP\_SA; HEIMA\_A233\_TP\_T; HEIMA\_A233\_TP\_SK; HEIMA\_A233\_TP\_SDO“.

Dalyvaujantys kitų pasiūlymų neturėjo, todėl aptarimas vyko tokiu eiliškumu.

Nuolatinių Darbų veiklos (etapo) pavadinimas – Darbai numatyti techninio projekto dalyse (TP bylos žymuo): HEIMA\_A233\_TP\_BD; HEIMA\_A233\_TP\_SP; HEIMA\_A233\_TP\_SA; HEIMA\_A233\_TP\_T; HEIMA\_A233\_TP\_SK; HEIMA\_A233\_TP\_SDO*.*

* 1. *Šlaitinio stogo ant profpakloto šiltinimo detalės STD.3 sprendinių pokyčiai*

Projekto vadovas (Užsakovo atstovas) priminė, kad 2023-02-03 statybos dalyviai pradėjo nagrinėti klausimą – „Stogo danga. Neatitikimai TP. Pasitikslinti ar nebuvo atsakymų pirkimo metu“. 2023-03-31 statybos dalyvių susirinkime fiksuojamas poreikis – aiškiai identifikuoti kas buvo numatyta TP. Projektuotojai 2023-05-04 el. paštu pateikė STD.3 detalę kaip TP A laidą, patikslintą pagal pirkimo metu pateiktus paaiškinimus. Statybos dalyviai supranta, kad pagal šią patikslintą detalę ir buvo vertinti darbai pirkimo metu. DP PV 2023-06-01 pateikė projekto autoriams ir užsakovui raštą Nr. 24-270 apie pastebėtą klaidą / netikslumą/ trūkumą dėl STD.3 TP A laidos detalės.

Projektuotojai pateikė atsakymą 2023-06-05 raštu Nr. 23-06.05. Statybos dalyvių 2023-06-09 susitikimo metu sutarta, kad bus pateiktas oficialiu papildomu raštu TP B laidos detalės brėžinį su parašais. Be to, PVP PV papildomai el. laišku pakomentavo, kad toks sprendinio tikslinimas neiššaukia projekto dalinės ekspertizės. Projektuotojai pateikė 2023-07-10 raštą NR.23-07.10.02 bei techninio projekto autorių pasirašytą brėžinį „Šlaitinio stogo ant profpakloto šiltinimo detalė STD.3“ „B“ laida. Statinio statybos vadovas 2023-07-26 el laišku informavo statybos dalyvių atstovus, kad „Visi potencialus stogo įrengimo subrangovai atsisako dalyvauti mūsų projekte pagal dabartinę detalę - kai šiltinimo medž. ir PVC danga klijuojama. Visuose objektuose analogišką detalę tvirtiną mechaniškai. Tokiam tvirtinimui yra tiekėjų sertifikatai.“ SK PDV pateikė 2023-07-27 paaiškinimą ir eksperto pastabą. Teikti ir kitų dalyvių pamąstymai tiek el. paštu, tiek žodžiu.

2023-07-28 statybos dalyvių susitikime sutarta, kad – „Būtina parengti tinkamą ir realiai įgyvendinamą detalę – „C“ laidą“. Projektuotojai 2023-08-17 raštu Nr. 23-08.17.01 pateikė paaiškinimą bei pasirašytą brėžinį „Šlaitinio stogo ant profpakloto šiltinimo detalė STD.3“ „C“ laida. Rašte nurodyta, kad „Projekto vykdymo priežiūros Projekto vadovas teigia, kad stogo detalės sprendinio tikslinimas neiššaukia privalomos projekto dalinės ekspertizės, nebent to pareikalauja Statytojas.“ Statinio statybos techninės priežiūros vadovas 2023-08-04 statybos dalyvių susirinkime atkreipė dėmesį kad STR 1.06.01:2016 „Statybos darbai. Statinio statybos priežiūra“ 108.8 punkte nurodyta „108.8. kontroliuoja, kad visi statinio projekto pakeitimai būtų atlikti nustatyta tvarka, o, jei keičiami projektiniai sprendiniai, kuriems buvo atlikta ekspertizė, informuoja statytoją (užsakovą), kad būtina atlikti statinio projekto papildomą ekspertizę [3.28];“ Įvertinus tai, kad dėl stogo detalės ekspertizės metu buvo nepilnai/netiksliai atsakyta, o sprendinys nėra realiai įgyvendinamas, tai tikslinga prašyti TP ekspertų atlikti C laidos brėžinio/sprendinio ekspertizę, nes pirminė ekspertizė atlikta su praleidimu. 2023-09-22 Projektuotojų atstovas informavo, kad ekspertas atsisakė atskirai patvirtinti detalės tinkamumą. Žiemos laikotarpiu klausimas toliau nebuvo sprendžiamas, tačiau sureagavus į 2024-04-09 statinio statybos vadovo pateiktą informaciją dėl terminų medžiagoms užsakyti, papildomai aptarus situaciją objekte, Užsakovo atstovas 2024-04-10 el laiške nurodė, kad „Šiandien objekte sutarėme ir įsitikinome, kad naujo pastato stogo detalė yra ekspertuota darbo projekte. Norint suderinti medžiagas, reikia pateikti patikslintas specifikacijas. <...>“. Patikslintos specifikacijos pateiktos 2024-04-22 raštu Nr. 24-04.22.1 (PIR) ir 2024-04-22 raštu Nr. 24-04.22.2 (PVC). Paaiškėjus poreikiui patikslinti STD.3 detalę, Projektuotojų atstovas 2024-05-22 pateikė rašto projektą bei STD.3 brėžinį D laida peržiūrai. Įvertinęs statybos dalyvių pastebėjimus, projektuotojas STD.3 brėžinio D laidą pateikė 2024-05-29 raštu Nr. 24-05.29.1. Medžiagų derinimo aktas pasirašytas 2024-05-30.

DP PV patvirtina, kad STD.3 brėžinio D laidos sprendiniai yra ekspertuoti darbo projekte.

Rangovas įvertino ir nurodė nevykdomus ir atliekamus papildomus darbus, vadovaujantis Rangos sutarties 3.4.1 ir 16.7.2 papunkčiais:

* + 1. Nevykdomi darbai



* + 1. Vykdomi darbai



Rangovo projekto vadovas statinio statybos techniniam prižiūrėtojui bei užsakovo atstovui pateikė lokalinės sąmatos įkainio (N12P-0404, sutartinis įkainis „Denginių šiltinamosios izoliacijos įrengimas, naudojant PIR plokštes (storis 140 mm, 0,020 W/MK)“) detalizavimą pagal pirkimo metu žinomą informaciją. Rangovo projekto vadovas, statybos techninis prižiūrėtojas bei užsakovo atstovas įvertino ir nurodo papildomai vykdomus darbus, išskaičiuojant kainos dalį iš sutartyje numatyto įkainio, vadovaujantis Rangos sutarties 3.4.1 ir 17.5.1 papunkčiais, todėl sutartinis įkainis „Denginių šiltinamosios izoliacijos įrengimas, naudojant PIR plokštes (storis 140 mm, 0,020 W/MK)“ pakeičamas į „Denginių šiltinamosios izoliacijos įrengimas, naudojant PIR plokštes (storis 100 mm, 0,020 W/MK)“. Šiltinamosios izoliacijos įrengimo, naudojant PIR plokštes, darbų bendra vertė padidėja 113 228,12 Eur (apskaičiuota taip: 183 633,44 + 183 633,44 - 254 038,76 = 113 228,12) (be PVM) dėl atsiradusio antro sluoksnio, dėl pakeisto storio, pasikeitusio ploto, parengus DP, bei dėl šio pakeitimo akto 1.3 punkte nurodytų priežasčių sumažėjusio kiekio.

Rangovo projekto vadovas patvirtino, kad šioje sąmatoje, nurodytas įkainis (N12P-0305 „Denginių plėvelinės garo izoliacijos įrengimas, klojant plėvelę“) yra sutartinis t.y. pateikiamas sąmatose, detalizuojančiose Darbų kaina pagal įkainotos veiklų sąrašo eilutes.

Projekto vadovas (Užsakovo atstovas) nurodo, kad 130 504,15 Eur (apskaičiuota taip: 113 228,12 + 17 276,03 = 130 504,15) suma be PVM turėtų būti nurodyta kaip papildomai vykdomų darbų vertė.

* 1. *Vieno sluoksnio stogo PVC dangos įrengimo pokyčiai*

Projekto vadovas (Užsakovo atstovas) priminė, kad 2023 m. sausio 27 d. statybos dalyviai pradėjo nagrinėjo klausimą – Stogo įrengimo problema dėl klijuojamų medžiagų. Pažymėtina, kad šis klausimas/problema iš esmės yra susijęs ir išspręstas, sprendžiant 1.1 punkte nurodytą klausimą.

Rangovo projekto vadovas statinio statybos techniniam prižiūrėtojui bei užsakovo atstovui pateikė lokalinės sąmatos įkainio (N12-150-1, sutartinis įkainis „Vieno sl. prilydomosios bitum. ritininės stogo dangos įrengimas“) detalizavimą pagal pirkimo metu žinomą informaciją bei pagal 2024-04-22 raštu Nr. 24-04.22.2 projekto autorių pateiktas patikslintas specifikacijas ir parengtą darbo projektą. Rangovo projekto vadovas, statybos techninis prižiūrėtojas bei užsakovo atstovas įvertino ir nurodo nevykdomus darbus, išskaičiuojant kainos dalį iš sutartyje numatyto įkainio, vadovaujantis Rangos sutarties 3.4.1 ir 17.5.1 papunkčiais, todėl sutartinio įkainio N12-150-1 patikslinamas aprašymas „Vieno sl. PVC stogo dangos įrengimas tvirtinant mechaniškai“ ir bendra vertė mažinama 14 623,63 Eur (be PVM) dėl pasikeitusio tvirtinimo ir medžiagos.

* 1. *Išorės sienų daugiasluoksnių plokščių kiekio pokytis bei nevykdomi darbai*

Projekto vadovas (Užsakovo atstovas) priminė, kad 2023 m. spalio 13 d. statybos dalyviai pradėjo nagrinėjo klausimą - Sandwich kiekių pokytis DP ir TP. Paaiškėjo, kad yra labai ženklus pokytis, todėl statybos dalyviai siekė suprasti - kas įtakojo tokį pokyti ir ar Rangovas galėjo/turėjo tai įvertinti pirkimo metu. Projekto autoriai teikė informaciją, raštų projektus, situaciją papildomai buvo aptariama keliuose statybos dalyvių atstovų susitikimuose ir 2024-06-03 pateiktas raštas Nr. 24-06.03.1 Dėl „Panevėžio daugiafunkcinio sporto ir sveikatinimo centro „Aukštaitija“, A. Jakšto g.1, rekonstravimo projektas“ (daugiasluoksnių plokščių kiekio) sprendinių įgyvendinimo. Minėtame rašte nurodyta, kad „<...> Projektinis daugiasluoksnių plokščių kiekis padidėja 791,0 m2 (76+715=791 m2 ); sumažėja monolitės sienos 53 m2 (200 mm storio) ir 53 m2 apšiltinimo EPS70 200mm kiekiai; sumažėja sienos apšiltinimas fenolio plokštėmis 23 m2 kiekis. pagal STD.3 pateiktos „D“ laidos detalės sprendinius, sumažėja šlaitinio stogo ant profpakloto standžios poliizocianurato (PIR) izoliacinės plokštės iš abiejų pusių padengtos nepralaidžia žemo spinduliavimo aliuminio kompozito folijos danga šiluminės izoliacijos kiekis tūrine išraiška 26,2 m3“

Nuo pat probleminio klausimo iškėlimo, statybos dalyviai siekė detaliai išsiaiškinti situaciją, tinkamai ir tiksliai apiforminti atsiradusius / paaiškėjusius pokyčius, bei sutiko, kad darbus būtina vykdyti / tęsti, nelaukiant įtakos kainai įvertinimo.

Rangovas įvertino ir nurodė nevykdomus ir atliekamus papildomus darbus, vadovaujantis Rangos sutarties 3.4.1 ir 16.7.2 papunkčiais:

* + 1. Papildomai vykdomi darbai



* + 1. Nevykdomi darbai



*Pastaba: 26,2 m3 (tūrine išraiška) profpakloto standžios poliizocianurato (PIR) izoliacinės plokštės sumažėjimas įvertintas šio pakeitimo akto 1.1 punkte.*

Statinio statybos vadovas ir DP PV nurodė, kad aptarti darbai ir kiti reikiami patikslinimai bei papildymai įvertinti darbo projekte, kurio brėžiniams pritarė statinio techninio projekto vadovas kaip tai numatyta STR 1.04.04:2017 „Statinio projektavimas, projekto ekspertizė“ 57 punkte.

DP PV priminė, kad STR 1.04.04:2017 „Statinio projektavimas, projekto ekspertizė“ 45 punkte nurodyta „Kai po statybą leidžiančio dokumento išdavimo keičiami neesminiai statinio projekto sprendiniai [5.1] ir parengti darbo projekto sprendinių keitimai, papildymai ar taisymai neatitinka techninio projekto sprendinių, techninis projektas turi būti pakeistas (parengiant naujos laidos projekto sprendinių dokumentą (-us)) iki statybos užbaigimo procedūrų (prašymo išduoti statybos užbaigimo aktą pateikimo ar deklaracijos apie statybos užbaigimą surašymo) pradžios.”

Projekto vadovas (Užsakovo atstovas) papildomai patikslina, kad techninio projekto autorius organizuoja TP SK / TP SA reikiamų laidų parengimą iki statybos užbaigimo procedūrų, jei tai būtų privaloma / būtina siekiant įvykdyti statybos užbaigimo procedūras.

Projekto vadovas (Užsakovo atstovas) atkreipė dėmesį, kad aptarti šiam momentui aktualiausi klausimai/darbai, kad Sutarties šalys įvertintų atliktus pakeitimus ir pasirašytų susitarimą pagal Sutarties 3.4.1 papunktį dėl kainos koregavimo. Pasirašius susitarimą, Rangovas įvykdytus darbus gali tinkamai /pilnai perduoti, o Techninė priežiūra ir Užsakovas priimti.

Nutarta:

Rangovas įsipareigojęs atlikti Panevėžio daugiafunkcinio sporto ir sveikatingumo centro „Aukštaitija“, A. Jakšto g. 1, Panevėžyje, rekonstravimo ir kitus statybos darbus pagal techninį projektą „Panevėžio daugiafunkcinio sporto ir sveikatinimo centro „Aukštaitija“, A. Jakšto g. 1, rekonstravimo projektas“ Nr. A233\_TP, negalėtų tinkamai vykdyti sutarties, jei atliktų darbus nesuderinęs su kitais statybos dalyviais, o techninė priežiūra ir užsakovas negali priimti 2022 m. rugsėjo 19 d. rangos sutartyje Nr. 22-2325 įrašytų ir aukščiau aptartų darbų, kol nėra atliktas kainos perskaičiavimas.

|  |  |
| --- | --- |
| 1.1.1. Nevykdomi darbai (putstiklio atsisakymas ir kt.) (Eur) | -288 349,96 |
| 1.1.2. Vykdomi darbai (PIR pokytis, garo izoliacija) (Eur) | 130 504,15 |
| 1.2. Nevykdomi darbai (PVC dangos specifikacijų ir tvirtinimo patikslinimas) (Eur) | - 14 623,63 |
| 1.3.1. Vykdomi darbai (Eur) | 78 557,69 |
| 1.3.2. Nevykdomi darbai (Eur) | -11 163,27 |
| **Pakeitimo bendra vertė, be PVM (Eur)** | **-105 075,02** |
| *IPb / IPr pokytis, nustatytas 2023 m. balandžio 20 d. pasirašytame Papildomame susitarime Nr. 2 / 22-1148 dėl Sutarties kainos perskaičiavimo* | **0,9864** |
| *IPb / IPr pokytis, nustatytas 2023 m. spalio 23 d. pasirašytame Papildomame susitarime Nr. 5 / 22-2340 dėl Sutarties kainos perskaičiavimo* | **1,0269** |
| *IPb / IPr pokytis, nustatytas 2024 m. balandžio 26 d. pasirašytame Papildomame susitarime Nr. 7 / 22-808 dėl Sutarties kainos perskaičiavimo* | **0,9968** |
| **Kainos koregavimo suma, be PVM (Eur)** | **-106 093,49** |

Užsakovas ir Rangovas konstatuoja, kad nevykdomų ir papildomai vykdomų darbų bendra vertė yra 105 075,02 Eur be PVM ir šia suma, įvertinus IPb / IPr pokytį, nustatytą 2023 m. balandžio 20 d. Papildomame susitarime Nr. 2 / 22-1148, nustatytą 2023 m. spalio 23 d. Papildomame susitarime Nr. 5 / 22-2340 ir 2024 m. balandžio 26 d. Papildomame susitarime Nr. 7 / 22-808, turi būti koreguojama Sutarties kaina t.y.: Sutarties priedo Nr. 2 Įkainotos veiklos sąrašo 1.1 punkto „Darbai numatyti techninio projekto dalyse (TP bylos žymuo): HEIMA\_A233\_TP\_BD; HEIMA\_A233\_TP\_SP; HEIMA\_A233\_TP\_SA; HEIMA\_A233\_TP\_T; HEIMA\_A233\_TP\_SK; HEIMA\_A233\_TP\_SDO“ suma mažinama – 106 093,49 Eur be PVM.

Aptarimo aktas sudaromas lietuvių kalba, 1 (vienu) egzemplioriumi, statybos dalyvių atstovų pasirašomas kvalifikuotu elektroniniu parašu.

*Pastaba: Atliktų pakeitimų bendra vertė nuo Rangos sutartyje numatytos kainos bus apskaičiuojama Susitarime prie Rangos sutarties dėl kainos koregavimo.*

Igoris Svetenko

Valdas Bajarūnas

Marijus Ponomariovas

Tomas Vaičiulis

Jokūbas Fišeris

Rimas Petraitis

Tadas Stanikūnas